Una nit de rumba a la Central de Cambrils
El reusenc DeDuende ha publicat el seu nou single, 'Ella'.
DeDuende Facebook
Una nit de rumba al bar musical la Central de Cambrils
Er Peche i DeDuende actuaran en acústic al bar cambrilenc el dijous 8 de juny
Actualitzada 22/05/2017 a les 18:47
La rumba inundarà el bar musical La Central de Cambrils el proper 8 de juny. L'alicantí ErPeche i el reusenc DeDuende portaran sobre l'escenari els seus millors temes en versió acústica. Els concerts començaran a les 22.30 hores, i l'aforament és limitat.
Antonio Valle García, de nom artístic ErPeche, compon flamenc fusió. Un dels temes més coneguts del músic és 'Aire ke respiro', interpretada juntament amb Zahara. Després de publicar dos d'àlbums i un projecte personal més íntim, ErPeche va marxar a l'Àsia, i es va acabar establint a Hong Kong. El 2015 va tornar, i va publicar l'àlbum 'Volver a casa', una fusió entre la rumba, el rock, el pop, i altres estils musicals, amb aires asiàtics.
Per altra banda, el reusenc DeDuende, nascut i criat al barri Sant Josep Obrer de la capital del Baix Camp, ha viscut amb la música des de petit. Va publicar un primer disc el 2009 de rock i rumba, i va fer una gira estatal que el va portar de teloner d'artistes com Melendi i Rosario Flores. El 2014 va presentar el seu segon disc, 'Rumba a lo desconocido'. Actualment està treballant en el seu tercer projecte, 'Alegría en tus tacones', i ha publicat el single, 'Ella'.